(Hindi News from Navbharat Times , TIL Network)
कहीं बर्फीली वादियां तो कहीं, कोई खूबसूरत इमारत- भारत में कई ऐसे डेस्टिनेशन्स हैं जहां आप अपने प्यार के साथ रोमांटिक समय बिता सकते हैं। कश्मीर से केरल तक, आपके लिए हर जगह अपने पार्टनर के साथ प्यार भरा समय बिताने के लिए खूबसूरत जगहें मौजूद हैं। समंदर पसंद हो या फिर पहाड़, आप अपने हिसाब से कोई भी जगह चुन सकते हैं। आपको बताते हैं ऐसे ही कुछ रोमांटिक गेटवेज जहां पर बिताए गए क्वालिटी टाइम को आप हमेशा याद करेंगे।
अगर आप श्रीनगर घूमने गए हैं तो किसी होटेल में ठहरने से अच्छा है डल झील में हाउसबोट पर समय बिताएं। हाउसबोट्स अलग-अलग कैटिगरी में मिलती हैं और इनका किराया शहर के किसी लग्जरी होटेल से ज्यादा नहीं है।
आपकी आगरा ट्रिप के लिए एक दिन काफी है। अपने लव-पार्टनर के साथ खुद मुहब्बत की निशानी ताजमहल देखते हुए दिन बिताने से ज्यादा खूबसूरत क्या हो सकता है?
शिमला कई लोगों का फेवरेट विंटर डेस्टिनेशन है। यह कई बड़े शहरों से नजदीक भी है। यहां बड़े कैफे और रेस्त्रां भी हैं और वादियां और झरने भी। यहां पर रोमांटिक स्टे आपको तरोताजा कर देगा।
केरल के मुन्नार में घने चाय के बगानों में आपका अनुभव यादगार रहेगा। चाय से लदी पहाड़ियों पर चढ़ना-उतरना, यहां के जगंल की सैर, पक्षियों का चहचाहट और हरियाली देखकर आपको अद्भुत शांति और ताजगी मिलेगी।
अष्टमुदी झील और अरब सागर के बीच में स्थित हैं कोल्लम के बैकवॉटर्स। इन बैकवॉटर्स की सैर आपको एक बार तो जरूर करनी चाहिए।